Rosen (valge)

Rosen on Eestimaa aadlisuguvõsa.

Ajalugu 
Suguvõsa esimene esindaja Eestimaal oli Pommerist pärit kaupmees Bogislaus Rosen (kuni aadeldamiseni kandis nime Rose) (1572–1658), kes sai 1603. aastal Tallinna kodanikuks. Bogislaus von Rosen, kes oli väga rikas, laenas sageli raha Rootsi riigile ja sai võlgade katteks mitmeid maavaldusi. Talle kuulusid Eestimaal 26 küla, mille kogusuuruseks oli umbes 338 adramaad. 1617. aastal tõstis Gustav II Adolf ta von Roseni nime all aadliseisusse. 1620–1636 oli ta Koporje ja Jamburgi asehaldur.

Suguvõsa vapil kujutati lõvi ja valgeid (hõbedasi) roose. Et teha vahet põlise Liivimaa Rosenite suguvõsaga, kutsuti uue suguvõsa esindajaid valgeteks Roseniteks.

1802. aastal omandas Väinjärve mõisnik Andreas Ludwig von Rosen (1729–1805) Viinis Püha Rooma keisrilt vabahärra tiitli.

Mõisad 
Rosenitele kuulusid erinevatel aegadel: Roosna-Alliku mõis, Lehmja mõis, Jõepere mõis, Ramma mõis, Karinu mõis, Viisu mõis, Väinjärve mõis, Mäo mõis, Vodja mõis, Prandi mõis, Äntu mõis, Koordi mõis, Purdi mõis, Silmsi mõis, Kiltsi mõis, Paslepa mõis, Tolka mõis (Liivimaa kubermangus), Domassova mõis (Ingerimaal), Lipkani mõis (Bessaraabia kubermangus), Tonjamini mõis (Vitebski kubermangus), Salessi mõis (Vitebski kubermangus).

Suguvõsa liikmeid 
 Bogislaus von Rosen (1572–1658), Roosna-Alliku, Lehmja, Karinu, Viisu, Väinjärve ja Domassova mõisnik, Kaporje ja Jama asehaldur
 Axel von Rosen (1624–1679), Roosna-Alliku ja Viisu mõisnik, Tallinna asehaldur
 Bengt Gustav von Rosen (1665–1725), Roosna-Alliku, Mäo, Viisu ja Vodja mõisnik, Eestimaa rüütelkonna peamees 1702–1705

Väinjärve liin 
 Vabahärra Georg Andreas von Rosen (1765–1841), Venemaa keisririigi sõjaväelane (kapten), Austria kammerhärra, Malta ordu rüütel
 Vabahärra Otto Friedrich von Rosen (1769–1837), Venemaa keisririigi sõjaväelane, Eestimaa postidirektor
 Parun Andreas von Rosen (1773–1828; ru), Venemaa polkovnik, Grodno husaarirügemendi komandör, Bakuu komandant
 Andreas von Rosen (1803–1879), Vitebski Salessi mõisnik, Venemaa keisririigi salanõunik (1856), ülemõuemeister (1867), Püha Aleksander Nevski ordeni kavaler
 Vabahärra Konstantin von Rosen (1818–1874), Bessaraabia Lipkani mõisnik, Venemaa keisririigi sõjaväelane (leitnant), Johanniitide ordu rüütel
 Alexander von Rosen (1851–1888), ulaanirügemendi staabirittmeister, tiibadjutant
 Vabahärra Konstantin von Rosen (1851–1903), kindralleitnant
 Vabahärra Nikolai von Rosen (1856–1912), Venemaa keisririigi sõjaväelane (kindralmajor)
 Vabahärra Konstantin Nikolajevitš Rosen (1883–1956), Sainte-Geneviève-des-Bois'i vene kalmistule maetud kavalergardi polkovnik

Lehmja-Karinu liin 
 Hans Heinrich von Rosen (1703–1780), Lehmja, Karinu, Prandi ja Silmsi mõisnik, meeskohtunik
 Bengt Friedrich von Rosen (1738–1809), leitnant, Prandi ja Karinu mõisnik

 Woldemar von Rosen (1815–1889), Venemaa keisririigi sõjaväelane (leitnant), Karinu mõisast pärit Piira mõisnik
 Walter von Rosen (1844–1922), Tula kubermangus tegutsenud loodusteadlane, riiginõunik, Venemaa Geograafiaseltsi liige (1877. a-st)
 Heinrich von Rosen (1847–1924), tõeline riiginõunik
 Arved von Rosen (1849–1903), Tallinna Piiritustehaste Omanike Ühisus Rosen & Co direktor  (1895–1903), Tallinna viinavabriku "Rosen & Co." asutaja
 Ernest von Rosen (1884– 1962), Tallinna Börsikomitee asepresident, Tallinna Piiritustehaste Omanike Ühisus Rosen & Co direktor (1938–1940).
 Gerhard von Rosen (1856–1927), maalikunstnik, Riia Polütehnikumi professor
 Claus von Rosen (1904– ), 1971. aastal esimese suguvõsa esindajana Rootsi rüütelkonda (nr. 2348) immatrikuleeritud kaubandustegelane
 Jürgen von Rosen (1907–1954), põllumees Eestimaal, II. maailmasõja memuaariraamatu autori Martha von Roseni (sünd. Kügelgen) abikaasa
 Alexander von Rosen (13.10.1858, Rakvere - 04.04.1938, Tallinn), Tallinna teatriseltsi, kammermuusikaseltsi, jahiseltsi esimees, Tallinna Piiritustehaste Omanike Ühisus Rosen & Co direktor (1903–1938)
 Friedrich von Rosen, osales Eesti Vabadussõjas Balti pataljonis leitnandina
 Hermann von Rosen (1858–1930), Kuusna (Väike-Karinu) mõisast pärit meditsiinidoktor, kirjanik Berliinis

Vaata ka 
 Rosen (punane)

Viited

Kirjandus 
 Genealogisches Handbuch der baltischen Ritterschaften, Teil 2 Estland, Bd. 2, Görlitz, 1930, lk. 171–184

Välislingid 
 Väljavõte von Rosen genealoogiast (inglise keeles)

Aadlisuguvõsad
Rootsi aadlisuguvõsad
Eestimaa aadlisuguvõsad